Diari Oficial de la Generalitat Valenciana


Sumari del DOGV 8419, del 08-11-2018 (2018/9911)

Notificació de la sentència dictada en el procediment ordinari número 1090/2016.
--------------------------------------------------------------------------------

### Dades del document

Número de DOGV
:   8419

Data del DOGV
:   08-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9911


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment ordinari número 1090/2016. [2018/9911]  
Susana Lanchas Rodríguez, lletrada de l'Administració de Justícia del Jutjat de Primera Instància número 3 de Benidorm (Alacant), faig saber que en aquest jutjat se segueixen actuacions de procediment ordinari amb el número 1090/2016, a instàncies de Bankia, SA, representada pel procurador Joaquín María Jañez Ramos, contra Iván Ivanovic Stnad, declarat en rebel·lia, en què s'ha dictat una sentència que té l'encapçalament i dispositiva del següent tenor:  
  
«Procediment: assumpte civil 1090/2016, judici ordinari  
Sentència número 80/2018  
Jutge que la dicta: Javier Santolaria Comeche  
Lloc: Benidorm  
Data: 28 de maig de 2018  
Javier Santolaria Comeche, magistrat jutge titular del Jutjat de Primera Instància número 3 de Benidorm, he vist aquestes actuacions sobre judici ordinari número 1090/2016, seguides a instàncies de Bankia, SA, representada pel procurador dels tribunals Joaquín María Jáñez Ramos i defensat pel lletrat Diego Santos García contra l'entitat Salvia y Sauco, SL, declarada en rebel·lia, Georgi Draganov Georgiev representada pel procurador dels tribunals Ángel Baptista de la Lastra i defensat pel lletrat Miguel A. Luengo, i Iván Ivanovic Strnad declarat en rebel·lia, sobre declaració de nul·litat contractual per simulació i llançament.  
  
Dispositiva  
Estime íntegrament i en l'essencial la demanda interposada per Bankia, SA, representada pel procurador dels tribunals Joaquín María Jáñez Ramos contra l'entitat Salvia y Sauco, SL, declarada en rebel·lia, Georgi Draganov Georgiev, representat pel procurador dels tribunals Ángel Baptista de la Lastra i Iván Ivanovic Strnad declarat en rebel·lia, i:  
1. Declare la nul·litat per simulació del contracte d'arrendament d'1 d'abril de 2011, subscrit entre l'entitat Salvia y Sauco, SL, com a arrendadora, i Georgi Draganov Georgiev i Iván Ivanovic Strnad, com a arrendataris, que té per objecte l'edifici situat al carrer Apol·lo XI, número 34, 03795 de Benidorm, i que ha sigut acompanyat com a document número 9 de la demanda.  
2. Condemne els arrendataris posseïdors Georgi Draganov Georgiev i Iván Ivanovic Strnad, a desallotjar l'ocupació de l'edifici situat al carrer Apol·lo XI, número 34, 03251 de Benidorm, i entregar la seua possessió a Bankia, de tal forma que aquest quede lliure i expedit, i s'haurà de fer immediatament i voluntàriament, o si escau, conforme a la tramitació del procediment d'execució corresponent.  
  
Es condemna a satisfer les costes del procediment a les parts demandades.  
Notifiqueu aquesta resolució a les parts de forma legal i feu-los saber que no és ferma i que en contra es pot interposar recurs d'apel·lació davant aquest jutjat en el termini de 20 dies des de la seua notificació.  
Manera d'impugnació: mitjançant recurs d'apel·lació davant l'Audiència Provincial d'Alacant (art. 455 LECn). El recurs s'interposarà per mitjà d'escrit presentat en aquest jutjat en el termini de 20 dies hàbils, comptats des de l'endemà de la notificació. De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució s'haurà de constituir un dipòsit de 50 ?, que li serà retornat només en el cas que el recurs siga estimat. El dipòsit haurà de constituir-lo ingressant la citada quantitat en el banc Santander, en el compte corresponent a aquest expedient (18572598 CC EEEE AA) indicant, en el camp «concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi de compte corrent (ccc, 20 dígits), s'indicarà en el camp «concepte» el número de compte el codi i la data que en la forma exposada en el paràgraf anterior.  
  
En cap cas s'admetrà una consignació per import diferent a l'indicat. En el cas que haja de realitzar altres pagaments en el mateix compte, haurà de verificar un ingrés per cada concepte, fins i tot si obeeixen a altres recursos de la mateixa o diferent classe.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors.  
Així, aquesta és la meua sentència, que pronuncie, mane i firme. En done fe.  
  
Publicació. L'anterior sentència ha sigut pronunciada, llegida i publicada pel magistrat que la va dictar, mentre celebrava audiència pública en el mateix dia de la data. I com a lletrada de l'Administració de justícia, en done fe,  
Benidorm, 28 de maig de 2018.»  
  
I perquè servisca de notificació al demandat rebel, Iván Ivanovic Stnad, el domicili del qual s'ignora, expedisc aquest edicte perquè es publique en el Diari Oficial de la Generalitat Valenciana.  
  
Benidorm, 26 de juny de 2018.- La lletrada de l'Administració de justícia: Susana Lanchas Rodríguez.